Instrucziun civica a moda interactiva

Civicampus è ina pagina d'internet che preschenta e porscha ina instrucziun civica interactiva per rumantsch (www.parlament.ch). Interessant per mintga scolast da istorgia, ma franc era per tut las scolaras e tut ils scolars che ston u vulan sa fatschentar cun quest tema. L'utilisaziun fitg populara è vegnida elavurada da rudent. In concept pli dinamic e pli frestg sco era cuntegns actualisads rendan l'emprender cun quest utensil online anc pli attractiv per ils utilisaders. Ils moduls preschentads: votar/eleger, maiorz/proporz, referendum/iniziativa, furmas guvernativas, il stadi, euv. L'utensil infurmescha tant davart il funcziunament da las trais pussanzas sin il plaun federal sco era davart las finezzas da la politica communala, chantunala e naziunala. Texts curts e pregnants vegnan sustegnids da graficas faciliteschan la chapientscha. In quiz cun dus grads da difficultad permetta d'eruir il stadi d'enconuschientscha. Civicampus è ina fitg buna chaussa per emprender a moda ludica e moderna ina materia che l'in u l'auter considerescha sco plitost sitga u lungurusa.

[Pagina rumantscha]